***N Á V R H***

ZMLUVA O DIELO

uzavretá podľa § 536 a nasledujúcich Obchodného zákonníka

medzi

Zhotoviteľom:

sídlo:

zastúpený štatutárnym orgánom:

IČO: ....................

IČ DPH: ....................

bankové spojenie: ....................

zapísaný v Obchodnom registri Okresnom súde v xxxxx

a

Objednávateľom: POLYSTON s.r.o.

sídlo: Družstevná 111, 976 32 Badín

zastúpený štatutárnym orgánom Ivan Koša, konateľ

IČO: 36035408

DIČ: 2020087784

IČ DPH: SK2020087784

bankové spojenie: Sberbank Slovensko, a.s.,

IBAN: SK7231000000004040355306

zapísaný v Obchodnom registri Okresného súdu v Banskej Bystrici, oddiel: Sro, vložka číslo: 5854/S

**I.**

# Predmet zmluvy

1./ Zhotoviteľ sa zaväzuje vykonať pre objednávateľa dielo – dodať technické zariadenia špecifikované v technickej dokumentácii (s uvedením názvu produktu, typového označenia a názvu výrobcu.), ktorá je prílohou č. 1 tejto zmluvy a vykonať jeho montáž. Špecifikácia technických zariadení zodpovedá špecifikácii predloženej v rámci obstarávania predmetu zmluvy.

**II.**

# Miesto plnenia

1./ Miestom plnenia predmetu zmluvy je : areál spoločnosti POLYSTON s.r.o., Družstevná 111, 976 32 Badín.

**III.**

# Lehota na zhotovenie diela

1./ Zhotoviteľ sa zaväzuje, že vykoná dielo a odovzdá ho objednávateľovi do **18 mesiacov, najneskôr však do 31.10.2023,** odo dňa nadobudnutia účinnosti tejto zmluvy.

2./ Nevykonanie diela v dojednanej lehote sa považuje za podstatné porušenie zmluvy.

**IV.**

# Vlastnosti diela

1./ Vykonané dielo – dodané zariadenia a ich montáž musia vyhovovať slovenským a európskym technickým normám a predpisom STN EN a musia spĺňať všetky technické parametre uvedené v technickej špecifikácií, ktorá tvorí prílohu č.1 tejto zmluvy. Dodávateľ určí a zabezpečí prípadnú certifikáciu na príslušných orgánoch štátnej správy, že sa jedná o výhradné technické zariadenia.

2./ Zhotoviteľ zodpovedá za spracovanie časti diela inými osobami v súlade s § 536 Obch. zákonníka v plnom rozsahu, akoby tieto časti diela vykonával sám.

**V.**

# Cena za dielo a platobné podmienky

1./ Cena dodávky vrátane dopravy na miesto, inštalácie a uvedenia do prevádzky zodpovedá predloženej a vysúťaženej cene z  obstarávania a je uvedená ako ..................... EUR (bez DPH). K celkovej cene diela bez DPH bude pripočítaná DPH podľa platných predpisov.

2./ Prípadné dodatočné nepredvídané náklady na dopravu, či inštaláciu a uvedenie do prevádzky oproti vyššie uvedenej cene, znáša zhotoviteľ.

3/ Zhotoviteľovi vzniká nárok na zaplatenie diela nasledovne:

* 40% -zálohová platba po nadobudnutí účinnosti zmluvy /po úhrade sa zaháji výroba zariadenia/
* 30 % - pred dokončením diela v rozpracovanosti min. 80 % a osobnej kontroly a potvrdenia rozpracovanosti objednávateľom.
* 30 % - do 30 dní po podpísaní preberacieho protokolu o bezchybnej skúšobnej prevádzke.

4/ Cenu za zhotovenie diela uhradí objednávateľ zhotoviteľovi na základe ním vystavenej faktúry. Faktúra bude vystavená na sumu zodpovedajúcu celkovej cene diela. Splatnosť 50 % a 30 % 14 dni a záverečnej 20 % faktúry je 30 dní od jej vystavenia zhotoviteľom, pričom originál faktúry musí byť doručený do sídla objednávateľa do troch pracovných dní od jej vystavenia. Faktúra musí obsahovať všetky náležitosti účtovného a daňového dokladu. Zhotoviteľ je oprávnený vystaviť faktúru až po ukončení a podpísaní preberacieho zápisu predmetu zákazky, t.j. po úspešnom ukončení a 3 týždňovej skúšobnej prevádzke. Dodávateľ môže dodať aj jednotlivé časti diela, ako samostatné celky priebežne, kde sa budú vzťahovať rovnaké platobne podmienky, ako sú uvedené v bode 3 a 4 čl. V.

**VI.**

# Súčinnosť objednávateľa

1./ Objednávateľ neposkytuje zhotoviteľovi žiadne podklady mimo tých, ktoré boli špecifikované v súťažných podkladoch v rámci vyhláseného verejného obstarávania. Objednávateľ je povinný v prípade potreby poskytnúť zhotoviteľovi dodávateľovi súčinnosť pri riešení technických otázok pri plnení diela.

**VII.**

# Odovzdanie a prevzatie diela

1./ Zhotoviteľ odovzdá a objednávateľ preberie riadne dokončené dielo. Dielo sa bude odovzdávať ako celok, alebo po logickych celkoch. Dielo sa považuje za vykonané podpisom preberacieho protokolu oboma zmluvnými stranami a to po úspešnom ukončení skúšobnej prevádzky. Počas skúšobnej prevádzky nemôže dôjsť k prerušeniu prevádzky z dôvodu poruchy predmetu zákazky. V prípade, že dôjde k prerušeniu prevádzky z dôvodu poruchy predmetu zákazky, alebo nevyhovujúceho výsledku na výrobku ktorý bude výsledným produktom dodaného diela začína plynúť skúšobňa prevádzka nanovo. Úspešným vykonaním skúšobnej prevádzky bude ukončené preberacie konanie predmetu zákazky, alebo časti zákazky, v prípade, že bude dielo odovzdávané po logických celkoch.

2./ Zhotoviteľ oznámi objednávateľovi aspoň 14 dni vopred pripravenosť diela na odovzdanie a vyzve ho na prevzatie diela.

3./ Zmluvné strany sa dohodli na odovzdaní a prevzatí diela v mieste plnenia na adrese POLYSTON s.r.o., Družstevná 111, 976 32 Badín v prítomnosti štatutárnych zástupcov objednávateľa a to vrátane doplnkov požadovaných v pripomienkach jednotlivých schvaľovacích inštitúcií a tieto budú súčasťou dodávky bez navýšenia ceny.

**VIII.**

**Súčasťou predmetu zákazky je :**

1. Dodanie podrobného harmonogramu dodania predmetu diela do 15 dní odo dňa nadobudnutia účinnosti tejto zmluvy a
2. vykonanie všetkých východiskových odborných prehliadok, odborných skúšok, tlakových skúšok, a iných požiadaviek na bezpečnú prevádzku stanovené platnou legislatívou EU a SR a
3. dodanie do prevádzky (montáž) a oživenie celého predmetu zákazky
4. dodanie návodov na obsluhu, programovanie a údržbu v slovenskom jazyku alebo v českom jazyku
5. programovanie v slovenskom jazyku alebo v českom jazyku a
6. spustenie do prevádzky.
7. Maximálna doba skúšobnej prevádzky je 30 dní.

8.V prípade neprevzatia diela objednávateľom z dôvodov na strane zhotoviteľa (nefunkčné dielo, nedodaná dokumentácia, neúspešne vykonaná skúšobná prevádzka) sa o preberaní diela spíše záznam s uvedením výhrad, pre ktoré nebolo dielo prevzaté. V prípade neprevzatia diela z uvedených dôvodov bude toto považované za podstatné porušenie zmluvy s následkom odstúpenia od zmluvy zo strany objednávateľa.

**IX.**

**Autorské práva dodávateľa a tretích osôb**

1./Zhotoviteľ v súvislosti s dodaným predmetom, podľa tejto zmluvy si nebude nárokovať na úhrady žiadnych autorských práv a v prípade nárokov tretích osôb sa zaväzuje odškodniť objednávateľa v plnom rozsahu.

**X.**

# Zmluvná pokuta

1./ Zmluvné strany sa dohodli, že v prípade omeškania zhotoviteľa s omeškaním vykonania diela v dojednanej lehote má objednávateľ nárok na zmluvnú pokutu vo výške 2 % denne z ceny diela za každý aj začatý deň omeškania s odovzdaním predmetu diela. Odstúpenie objednávateľa od zmluvy nemá vplyv na povinnosť zaplatiť zmluvnú pokutu.

2./ Zhotoviteľ je povinný strpieť výkon kontroly zo strany objednávateľa za účelom kontroly odbornej a technickej pripravenosti objednávateľa kedykoľvek počas platnosti a účinnosti tejto zmluvy. V prípade zistenia závažných nedostatkov a nepripravenosti zhotoviteľa odovzdať dodať dielo v požadovanej kvalite a v dohodnutom čase, bude toto považované za podstatné porušenie zmluvy na základe ktorého bude môcť objednávateľ odstúpiť, pričom je zhotoviteľ povinný zaplatiť zmluvnú pokutu vo výške 5% z ceny diela.

2./ Zmluvné strany prehlasujú, že výšky zmluvných pokút nepovažujú za neprimerané. Výška každej zmluvnej pokuty bola dojednaná s ohľadom na skutočnosť, že objednávateľovi bol na financovanie predmetu diela schválený nenávratný finančný príspevok (dotácia), pričom nedodržanie termínu odovzdania diela bude mať za následok neposkytnutie schváleného finančného príspevku,

**XI.**

# Nebezpečenstvo škody a vlastnícke právo k zhotovovanej veci

1./ Zmluvné strany sa dohodli, že nebezpečenstvo škody na predmete diela znáša až do jeho odovzdania objednávateľovi zhotoviteľ. Zmluvné strany sa dohodli, že vlastnícke právo k predmetu diela prechádza na objednávateľa zaplatením celej ceny diela.

**XII.**

# Záručná doba, uplatnenie vád

1./ Zhotoviteľ poskytuje objednávateľovi záručnú dobu 12 mesiacov alebo 2000 motohodín (strojových hodín) na všetky komponenty predmetu zmluvy. Záručná doba začína plynúť od odovzdania a prevzatia diela.

2./ Objednávateľ je povinný zistené vady projektu oznámiť zhotoviteľovi písomným oznámením bez zbytočného odkladu po ich zistení.

3./ Za doručenie oznámenia vady sa považuje deň odoslania e-mailu z kontaktného e-mailu objednávateľa na kontaktný e-mail zhotoviteľa uvedený v čl. XIV. Tejto zmluvy.

4./ Objednávateľ požaduje počas záručnej doby a :

* odstránenie reklamovanej vady bezplatne v mieste umiestenia predmetu zákazky a
* reakciu zhotoviteľa na reklamovanú vadu do 12 hodín a
* nástup na odstránenie reklamovanej vady najneskôr do 48 hodín od jej nahlásenia a
* odstránenie reklamovanej vady najneskôr do 72 hodín od nahlásenie Zhotoviteľovi .

Objednávateľ požaduje počas záručnej doby dodávku náhradných dielov alebo spotrebného materiálu nevyhnutného na zabezpečenie riadnej prevádzky do 48 hodín od nahlásenia objednávky zhotoviteľovi.

5./ V prípade nedodržania uvedených termínov môže objednávateľ fakturovať zhotoviteľovi zmluvnú pokutu vo výške 500,- EUR za každý kalendárny deň omeškania. Zaplatenie zmluvnej pokuty nemá vplyv na povinnosť na náhradu škody spôsobenej porušením povinnosti uvedených v čl. XI bod. 4./ zmluvy.

**XIII.**

# Pozáručná doba

1./ Objednávateľ požaduje po ukončení záručnej doby:

* odstránenie reklamovanej vady v mieste umiestenia predmetu zákazky a
* reakciu zhotoviteľa na reklamovanú vadu do 12 hodín a
* nástup na odstránenie reklamovanej vady najneskôr do 12 hodín od jej nahlásenia zhotoviteľovi a
* odstránenie reklamovanej vady najneskôr do 24 hodín od nahlásenie zhotoviteľovi.

2./ Objednávateľ požaduje po ukončení záručnej doby dodávku náhradných dielov alebo spotrebného materiálu nevyhnutného na zabezpečenie riadnej prevádzky do 48 hodín od nahlásenia objednávky zhotoviteľovi počas celej doby trvania monitorovania realizácie projektu financovaného Poskytovateľom nenávratného finančného príspevku Ministerstvom hospodárstva SR.

3./ V prípade nedodržania uvedených termínov môže objednávateľ fakturovať zhotoviteľovi zmluvnú pokutu vo výške 500,- EUR za každý kalendárny deň omeškania. Zaplatenie zmluvnej pokuty nemá vplyv na povinnosť na náhradu škody spôsobenej porušením povinnosti uvedených v čl. XI bod. 4./ zmluvy.

**XIV.**

**Kontaktné údaje zmluvných strán**

**Zmluvné strany sa dohodli, že pre potreby vzájomnej komunikácie či doručovania budú ako kontaktné nasledovné údaje**

**Objednávateľ:**

**Kontaktná osoba: Ivan Koša**

**Kontaktné číslo: +421 904947534**

**Kontaktný e-mail: kosa@polyston.sk**

**Zhotoviteľ:**

**Kontaktná osoba....................**

**Kontaktné číslo ...................**

**Kontaktný e-mail ..................**

**XV.**

**Záverečné ustanovenia**

1. / Účastníci zmluvy vyhlasujú, že sú oprávnení s predmetom zmluvy nakladať, sú spôsobilí k právnym úkonom, nemajúc vedomosť o tom, že by táto ich spôsobilosť bola v minulosti nejakým spôsobom obmedzená, ich zmluvné prejavy vôle sú dostatočne určité a zrozumiteľné. Právny úkon je urobený v predpísanej forme.

2./ Neoddeliteľnou prílohou tejto zmluvy je elektronická verzia podrobného rozpočtu vo formáte MS Excel.

3./ Zhotoviteľ je povinný predkladať v elektronickej verzii vo formáte MS Excel každú zmenu tohto podrobného rozpočtu, ku ktorej dôjde počas realizácie predmetu zmluvy. Rozpočet musí byť vypracovaný na najnižšiu možnú úroveň položiek, t.j. na úroveň zodpovedajúcu položkám výkaz-výmer.

4./ Zhotoviteľ bude povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú: a) Poskytovateľ a ním poverené osoby, b) Útvar následnej finančnej kontroly a nimi poverené osoby; c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, d) Orgán auditu, jeho spolupracujúce orgány a nimi poverené osoby, e) Splnomocnení zástupcovia Európskej Komisie a Európskeho dvora audítorov, f) Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

5./ Zhotoviteľ sa zaväzuje, že najneskôr v čase uzavretia tejto zmluvy, uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora. Uvedené údaje sú súčasťou Prílohy č. 2 tejto zmluvy.

6./ Táto zmluva je uzavretá jej podpisom oboma zmluvnými stranami a nadobúda účinnosť dňom jej podpísania oboma zmluvnými stranami.

7./ Zmeny a doplnky tejto zmluvy možno vykonať výlučne písomnou formou, na základe dohody zmluvných strán, číslovanými dodatkami.

8./ Právne vzťahy neupravené touto zmluvou sa spravujú príslušnými ustanoveniami Obchodného zákonníka.

9./ Akékoľvek zmeny a doplnky tejto zmluvy môžu byť vykonané výlučne písomne s obojstranným odsúhlasením zmluvných strán.

10./ Táto zmluva bude vyhotovená v štyroch rovnopisoch, z ktorých objednávateľ obdrží tri rovnopisy a zhotoviteľ jeden rovnopis.

11./ Zmluvné strany súhlasne vyhlasujú, že túto zmluvu uzavreli slobodne a vážne, obsah zmluvy si prečítali a vzájomne vysvetlili, jej obsahu porozumeli a preto ju na znak súhlasu vlastnoručne podpisujú. Zmluvné strany prehlasujú, že sa oboznámili s obsahom tejto zmluvy.

V............................, dňa ...........................

................................... ...................................

štatutárny orgán štatutárny orgán

objednávateľ zhotoviteľ